हाईटेक होगा पंचायत प्रशिक्षण केंद्र, संदर्भ केंद्र भी बनाया जाएगा
कोटाका पंचायत प्रशिक्षण केंद्र अब हाईटेक होगा। कोटा में पंचायत संदर्भ केंद्र का निर्माण भी 1 माह के भीतर शुरू कर दिया जाएगा। इसके लिए 75 लाख रुपए आवंटित किए जा चुके हैं। वहीं कोटा पंचायत प्रशिक्षण केंद्र को अपडेट करने के लिए 50 लाख रुपए और पंचायत संदर्भ केंद्र के लिए 25 लाख रुपए मंजूर किए गए हैं। यह जानकारी विधायक संदीप शर्मा के अतारांकित प्रश्न के जवाब में राज्य सरकार ने लिखित में दी।
विधायक ने अतारांकित प्रश्न के माध्यम से राज्य सरकार से यह पूछा कि राज्य सरकार को पंचायत सशक्तिकरण अभियान के लिए केंद्र सरकार से अब तक कितनी राशि प्राप्त हुई। इसके जवाब में ग्रामीण विकास एवं पंचायती राज मंत्री ने लिखित जानकारी दी कि राजस्थान सरकार को पंचायत सशक्तिकरण अभियान के तहत भारत सरकार से विगत 5 वर्षों में 67.37 करोड़ रुपए मिले हैं। इसका उद्देश्य ग्राम पंचायतों के भवन निर्माण, ग्राम पंचायत भवन की मरम्मत, पंचायत समितियों में संपर्क आईटी केंद्र टेलीफोन की स्थापना, जिला पंचायत संदर्भ केंद्रों का निर्माण, राज्य निर्वाचन आयोग का सशक्तिकरण, जनप्रतिनिधियों पंचायतीराज कार्मिकों की क्षमतावर्धन के लिए प्रशिक्षणों का आयोजन, ई-गवर्नेंस के लिए सहयोग आदि कार्य करवाए जा रहे हैं। उक्त अभियान के तहत जिला पंचायत संदर्भ केंद्र के निर्माण के लिए अजमेर, भरतपुर, बीकानेर, जयपुर, जोधपुर, उदयपुर, कोटा, अलवर, दौसा, धौलपुर, श्रीगंगानगर, हनुमानगढ़ एवं झालावाड़ को प्रति जिला 25 लाख रुपए तथा पंचायत प्रशिक्षण केंद्र के अपडेट के लिए कोटा भरतपुर को प्रति जिला 50 लाख की राशि आवंटित की जा चुकी है। अब तक 2 जिलों अजमेर एवं श्रीगंगानगर में जिला पंचायत संदर्भ केंद्र का निर्माण कार्य शुरू कर दिया गया है तथा शेष 11 जिलों में आगामी 1 माह में निर्माण शुरू कर दिया जाएगा।
500 से कम आबादी के गांव और धार्मिक स्थल भी सड़कों से जुड़ेंगे
राजस्थानमें अगले वर्ष 2 हजार किलोमीटर की मिसिंग लिंक सड़कों का निर्माण किया जाएगा, जिससे 500 से कम आबादी वाले गांवों महत्वपूर्ण धार्मिक स्थानों को भी सड़कों से जोड़ा जाएगा। विधायक संदीप शर्मा के पूरक प्रश्न के उत्तर में गुरुवार को विधानसभा में पीडब्ल्यूडी मंत्री ने यह जानकारी दी।
hin_Deva hin_Deva hin_Deva hin_Deva hin_Deva